EUROPA-KOMMISSIONEN Bruxelles, den 22.6.2017 COM(2017) 334 final RAPPORT FRA KOMMISSIONEN om anvendelsen af kontraktansatte i 2015



INDHOLDSFORTEGNELSE 1.Indledning 2.Udviklingen i antallet af kontraktansatte i Kommissionen siden 2004 3.Fordeling af kontraktansatte i Kommissionen på køn og ansættelsesgrupper 4.Fordeling af kontraktansatte i Kommissionen på nationalitet 5.Fordeling af kontraktansatte i Kommissionen på GD 5.1.Fordeling på køn og generaldirektorater 5.2.Fordeling på kontrakttyper 5.2.1Kontraktansatte i henhold til artikel 3a 5.2.2Kontraktansatte i henhold til artikel 3b 6.Fordeling af kontraktansatte i de øvrige institutioner og i agenturerne 6.1.Fordeling af kontraktansatte i de øvrige institutioner 6.1.1Fordeling på køn og ansættelsesgrupper i de øvrige institutioner 6.1.2Fordeling på nationalitet i de øvrige institutioner 6.2.Fordeling af kontraktansatte i agenturerne 6.2.1Fordeling på køn og ansættelsesgrupper i agenturerne 6.2.2Fordeling på nationalitet i agenturerne

1.Indledning Denne rapport opfylder den vedtægtsmæssige forpligtelse, som Kommissionen pålægges i artikel 79, stk. 3, i ansættelsesvilkårene for de øvrige ansatte i Den Europæiske Union, der fastslår, at "Kommissionen fremlægger en gang om året en rapport om anvendelsen af kontraktansatte, herunder oplysninger om antallet af ansatte, stillingernes niveau og type, geografisk balance og budgetressourcer for hver ansættelsesgruppe". Rapporten giver et detaljeret øjebliksbillede af situationen for kontraktansatte i de europæiske institutioner pr. 31. december 2015. Rapporten indeholder tal for 55 forskellige enheder: a) 10 europæiske institutioner (herunder Tjenesten for EU's Optræden Udadtil (EU-Udenrigstjenesten), der har eksisteret siden den 1. januar 2011), og b) 45 agenturer eller fællesforetagender som fastlagt i artikel 1a i personalevedtægten. Oplysningerne for Kommissionen er mere detaljerede og omfatter personale, som er finansieret via aktions- og forskningsbudgettet, administrative kontorer, delegationer, repræsentationer og Det Fælles Forskningscenter. Det skal bemærkes, at de budgetmæssige data (der hvert år sendes til budgetmyndigheden sammen med budgetforslaget – arbejdsdokument, del II og III) viser antallet af kontraktansatte på tidspunktet for budgetforslagets forelæggelse (herunder kontraktansatte, der er ansat på grundlag af de formålsbestemte indtægter), dvs. en opgørelse pr. 1. april år N-1 (hvor N er året for budgetforslaget), budgetgennemførelsen for år N-2 og bevillingsbehovet med skøn over fuldtidsækvivalenter for år N. Dette forklarer eventuelle forskelle i antallet af kontraktansatte mellem de forskellige datakilder. Da flere budgetposter omfatte bevillinger til eksternt personale uden sondring mellem forskellige kategorier af det pågældende personale, er budgettallene de bedst mulige skøn baseret på de forventede gennemsnitlige udgifter og fordelingen mellem kategorier. Kategorien kontraktansatte blev oprettet i 2004 i forbindelse med vedtægtsreformen. Siden da har de kontraktansatte ydet et nyttigt bidrag til institutionernes arbejde, idet de til lavere omkostninger har udført administrative støttefunktioner og bidraget med kvalifikationer, som institutionerne ikke altid selv rådede over. I artikel 3a og 3b i ansættelsesvilkårene for de øvrige ansatte defineres de kontraktansattes rolle og de arbejdsopgaver, som de kan udføre. Kontraktansatte i henhold til artikel 3a kan ansættes enten på deltid eller fuldtid i en stilling, som ikke er angivet i stillingsfortegnelsen: ·i institutionernes tjenestegrene: med henblik på udelukkende at varetage manuelle eller administrative støttefunktioner i ansættelsesgruppe I ·i EU's repræsentationskontorer og delegationer, agenturerne og andre enheder: med henblik på at udføre de arbejdsopgaver, der er nævnt i artikel 80, stk. 2, i ansættelsesvilkårene for de øvrige ansatte i ansættelsesgruppe I, II, III og IV. Dette personale har en kontrakt, der kan omdannes til en tidsubegrænset kontrakt efter en første forlængelse. Kontraktansatte i henhold til artikel 3b ansættes: ·for at udføre andet arbejde end det, der er anført i artikel 3a i ansættelsesvilkårene for de øvrige ansatte i en stilling, som ikke er angivet i stillingsfortegnelsen, eller ·for at erstatte en tjenestemand eller en midlertidigt ansat, hvis denne midlertidigt er ude af stand til at udøve sine funktioner. Dette personale ansættes for korte perioder fra mindst tre måneder til højst seks år. Artikel 80 i ansættelsesvilkårene for de øvrige ansatte fastslår sammenhængen mellem den enkelte ansættelsesgruppe og de arbejdsopgaver, som en kontraktansat kan udføre. Ansættelsesgruppe Lønklasse Opgaver IV 13 til 18 Administrations- og rådgivningsopgaver samt sproglige og tilsvarende tekniske opgaver, som udføres under tilsyn af tjenestemænd eller midlertidigt ansatte III 8 til 12 Ekspeditions-, redaktions- og revisionsopgaver samt tilsvarende tekniske opgaver, som udføres under tilsyn af tjenestemænd eller midlertidigt ansatte II 4 til 7 Kontor-, sekretariats- og forvaltningsopgaver samt tilsvarende opgaver, som udføres under tilsyn af tjenestemænd eller midlertidigt ansatte I 1 til 3 Manuelt arbejde og administrative støttefunktioner, som udføres under tilsyn af tjenestemænd eller midlertidigt ansatte.

2.Udviklingen i antallet af kontraktansatte i Kommissionen siden 2004

Den 31. december 2015 beskæftigede 45 agenturer og fællesforetagender og 10 institutioner ca. 11 700 kontraktansatte, hvilket samlet svarer til en stigning på 5,6 % sammenlignet med 2014. Kommissionen beskæftigede ca. 57 % kontraktansatte i 2015 mod ca. 58 % i 2014 og 2013. Denne relative nedgang skal ses i forhold til, at antallet af kontraktansatte er steget i de øvrige institutioner og i agenturerne, nemlig +8,9 % mod +3,3 % for Kommissionen. Der er yderligere oplysninger om fordelingen mellem institutioner og agenturer senere i denne rapport. Udviklingen i antallet af kontraktansatte i Kommissionen siden 2004: Tabel 1 Udviklingen i antallet af kontraktansatte i Kommissionen Denne indledende stigning i antallet af kontraktansatte i Kommissionen skyldes a) gennemførelsen af de vedtægtsmæssige bestemmelser fra 2004, der indebærer, at de tidligere kategorier af hjælpeansatte (ca. 3 000 i 2003) og tjenestemænd og midlertidigt ansatte i kategori D gradvist er blevet erstattet, og b) konverteringen af tjenestemandsstillinger til bevillinger til kontraktansættelser i de administrative kontorer. Desuden er der i stadig højere grad blevet rekrutteret kontraktansatte med henblik på midlertidigt at erstatte tjenestemænd som fastlagt i artikel 3b i ansættelsesvilkårene for de øvrige ansatte for at sikre en effektiv driftsmæssig kontinuitet. Af ovennævnte grunde steg antallet af kontraktansatte hvert år indtil 2009. Fra 2010 til 2013 var antallet af kontraktansatte stabilt med et mindre fald, der kan tilskrives flere forhold (f.eks. forsinket færdiggørelse af listerne over egnede ansøgere i 2010, overførsel af personale til EU-Udenrigstjenesten på tidspunktet for oprettelse af tjenesten, osv.) Siden 2014, hvor den nye vedtægt trådte i kraft, har det været muligt at forlænge ansættelsesperioden for 3b-kontraktansatte til maksimalt seks år. Det har således været muligt at genansætte mange kontraktansatte, som allerede havde arbejdet som kontraktansatte i tre år og fortsat arbejdede i Kommissionen som midlertidigt ansatte, i en ny kontraktperiode, hvilket gjorde det muligt for Kommissionen at drage fordel af kontraktansatte, der allerede var uddannet og kunne gå i gang med arbejdet. Dette forøgede antallet af kontraktansatte og reducerede antallet af midlertidigt ansatte (samme budgetbevillinger). I 2015 skyldes den lille stigning i antallet af kontraktansatte i Kommissionen navnlig en ændring i Det Fælles Forskningscenters politik for ansættelse af midlertidigt videnskabeligt personale fra støttemodtagere i henhold til kontrakter under national ret til kontraktansatte i ansættelsesgruppe IV.

3.Fordeling af kontraktansatte i Kommissionen på køn og ansættelsesgrupper Fordelingen af kontraktansatte på køn, ansættelsesgruppe og lønklasse fremgår af følgende tabel. Tabel 2A Fordelingen på køn, ansættelsesgrupper og lønklasse i 2015





Tabel 2B Pr. 31. december 2015 var der 6 652 kontraktansatte i Kommissionen. Den mest talstærkt repræsenterede ansættelsesgruppe er stadig ansættelsesgruppe II, der tegnede sig for næsten 37 % af de ansatte i 2015, hvilket er en lille stigning i forhold til andelen det tidligere år på 39 %. De fleste ansatte i denne gruppe udførte sekretariatsarbejde eller andre tilsvarende opgaver, og nogle f.eks. børnepasning. Balancen mellem mænd og kvinder har overordnet set været stabil gennem årene. I 2015 er der balance mellem mænd og kvinder i ansættelsesgruppe IV. Kønsfordelingen i de andre ansættelsesgrupper har ikke ændret sig siden 2011. Der er langt flere kvinder end mænd i ansættelsesgruppe II (83,5 % i 2015) og til dels i ansættelsesgruppe III (60 % i 2015). Omvendt er der flere mænd end kvinder i ansættelsesgruppe I (63,7 % i 2015). 4.Fordeling af kontraktansatte i Kommissionen på nationalitet Det skal understreges, at kontraktansatte ansættes på grundlag af den efterspurgte profil og ansøgernes kvalifikationer og sprogkundskaber uden brug af nationale kvoter som for tjenestemænd og midlertidigt ansatte. I 2015 var alle medlemsstaterne repræsenteret i alle ansættelsesgrupper med undtagelse af østrigerne i ansættelsesgruppe I. De borgere i medlemsstaterne, der var mest talstærkt repræsenteret blandt de kontraktansatte, er (i faldende orden): belgiere, italienere, franskmænd, spaniere og rumænere efterfulgt af grækere og polakker. Denne fordeling har været den samme siden 2005 for de fire første nationaliteters vedkommende (ca. 60 %). Det Forenede Kongerige og Tyskland er ligesom Polen og Nederlandene underrepræsenteret i forhold til deres indbyggertal. Omvendt er Belgien og Italien overrepræsenteret i forhold til deres indbyggertal. Det skal bemærkes, at der efter Kroatiens tiltrædelse af EU den 1. juli 2013 er 42 kroatiske kontraktansatte i Kommissionen pr. 31. december 2015. Fordelingen i Kommissionen på nationalitet påvirkes af flere faktorer, navnlig geografisk nærhed til placeringen af de europæiske institutioners hovedsæder (for Kommissionen primært Bruxelles, Luxembourg og Ispra), lønniveauer og varigheden af kontrakterne. Beståede ansøgere har ofte lettere at acceptere en stilling med en tidsbegrænset kontrakt, hvis de allerede bor på eller i nærheden af det sted, hvor de skal arbejde for institutionen. Det kan være vanskeligt for en bestået ansøger, der har familie, at forlade sit hjemland og flytte til det sted, hvor institutionens hovedsæde ligger, i en forholdsvis begrænset periode (i henhold til de almindelige gennemførelsesbestemmelser, der er vedtaget på grundlag af artikel 79, stk. 2, i ansættelsesvilkårene for de øvrige ansatte, er varigheden af den første kontrakt kun et år). Som angivet i tabellerne nedenfor er dette navnlig tilfældet for kontraktansatte i ansættelsesgruppe I og II, hvorimod fordelingen af kontraktansatte i ansættelsesgruppe IV er mindre geografisk skæv. Tabel 3A Fordeling af kontraktansatte i Kommissionen på nationalitet og køn i 2015 Tabel 3B





Tabel 4 nedenfor gør det muligt at analysere fordelingen på ansættelsesgruppe, nationalitet og køn. Tabel 4 Fordelingen af kontraktansatte på køn, ansættelsesgrupper og nationalitet AGIV



AGIII



AGII





AGI 5.Fordeling af kontraktansatte i Kommissionen på GD I nedenstående afsnit er data for kontraktansatte fordelt på generaldirektorater. Der ses betydelige forskelle generaldirektoraterne imellem, hvilket navnlig skyldes de enkelte generaldirektoraters arbejdsopgaver. Generaldirektoratet for Udvikling og Samarbejde (GD DEVCO) beskæftiger f.eks. hovedsagelig kontraktansatte i ansættelsesgruppe IV, hvis arbejdsopgaver ligger inden for internationale støtte- og samarbejdsprogrammer og programforvaltning, både i hovedsædet og delegationer, mens de kontraktansatte i Kontoret for Infrastruktur og Logistik i Bruxelles (OIB) fortrinsvis tilhører ansættelsesgruppe II og varetager sekretær- og børnepasningsopgaver. 5.1.Fordeling på køn og generaldirektorater Tabel 5 Fordeling på køn, generaldirektorater og to klynger af ansættelsesgrupper



5.2.Fordeling på kontrakttyper 5.2.1Kontraktansatte i henhold til artikel 3a Tabel 6 Fordeling af kontraktansatte i henhold til artikel 3a på ansættelsesgrupper, køn og generaldirektorater

5.2.2Kontraktansatte i henhold til artikel 3b

Tabel 7 Fordeling af kontraktansatte i henhold til artikel 3b på ansættelsesgrupper, køn og generaldirektorater

6.Fordeling af kontraktansatte i de øvrige institutioner og i agenturerne Antallet af kontraktansatte i de øvrige institutioner og agenturer steg med 8,9 % i 2015 – fra 4 624 i 2014 til 5 031 i 2015 (efter en stigning på 10,6 % i 2014). Tabel 8 Udvikling af fordelingen af kontraktansatte i de øvrige institutioner og i agenturerne siden 2010



6.1.Fordeling af kontraktansatte i de øvrige institutioner Antallet af kontraktansatte i de øvrige institutioner var stabilt i forhold til 2014. Tabel 9 Fordeling af kontraktansatte i de øvrige institutioner i 2015 6.1.1Fordeling på køn og ansættelsesgrupper i de øvrige institutioner Tabel 10

6.1.2Fordeling på nationalitet i de øvrige institutioner Tabel 11 6.2.Fordeling af kontraktansatte i agenturerne Antallet af kontraktansatte i agenturerne stiger støt. I de decentraliserede agenturer og fællesforetagender har der været en kraftig stigning i antallet af kontraktansatte i 2015 sammenlignet med 2014 (14 %). Dette skyldes budgetmyndighedens afgørelse om tildeling af flere ressourcer (til finansiering af det øgede antal ansatte), navnlig til de agenturer og fællesforetagender, som er oprettet for nylig, eller som for nylig har fået tildelt nye opgaver. I forvaltningsorganerne skyldes denne stigning primært ansættelsen af kontraktansatte til at udføre nye opgaver, som følger af udvidelsen af deres mandat til at omfatte forvaltningen af den nye generation af udgiftsprogrammer under den flerårige finansielle ramme for 2014-2020. Dette var bl.a. muligt på grund af iværksættelsen af en særlig udvælgelsesprocedure for kontraktansatte i ansættelsesgruppe III og IV i 2015, som dækkede forvaltningsorganernes særlige behov (profiler inden for finansiering og projektforvaltning). I 2015 uddelegerede Kommissionen yderligere gennemførelsesopgaver til disse agenturer for at gøre programforvaltningen mere effektiv. Antallet af ansatte i agenturerne er i overensstemmelse med Kommissionens godkendte "uddelegeringspakke" for perioden 2014-2020. Tabel 12 Fordeling af kontraktansatte på type agentur i 2015 I 2015 arbejdede 52 % af de kontraktansatte i forvaltningsorganerne og 41 % arbejdede i de decentraliserede agenturer, og resten (7 %) arbejdede i fællesforetagenderne og Det Europæiske Institut for Innovation og Teknologi (EIT). Stigningen i antallet af kontraktansatte mellem 2010 og 2015 afspejler stigningen i antallet af agenturer og specifikt for forvaltningsorganerne arbejdsopgaver deres øgede arbejdsopgaver. 6.2.1Fordeling på køn og ansættelsesgrupper i agenturerne Fordelingen på ansættelsesgrupper er relativt jævn i de decentraliserede agenturer og, forvaltningsorganerne og den har ikke ændret sig siden 2012. Fællesforetagenderne har forøget antallet af kontraktansatte i ansættelsesgruppe IV en smule i forbindelse med forvaltningen af et stigende antal opgaver tildelt under Horisont 2020. Tabel 13 Fordeling på ansættelsesgrupper i agenturerne og fællesforetagenderne i 2015

Tabel 14 Fordeling på ansættelsesgrupper i de enkelte agenturer og fællesforetagender i 2015 6.2.2Fordeling på nationalitet i agenturerne Som anført ovenfor for agenturerne bekræfter tabel 15 nedenfor, at agenturets beliggenhed har stor betydning for de kontraktansattes nationalitet. Fordelingen på nationalitet i de forvaltningsorganer, der ligger samme sted som Kommissionens, minder meget om fordelingen i Kommissionen, idet de mest talstærkt repræsenterede nationaliteter er belgiere, italienere, spaniere og franskmænd. På samme måde afspejler de decentraliserede agenturers og fællesforetagenders beliggenhed fordelingen af de kontraktansatte på nationalitet. Tabel 15 Fordeling på nationalitet i agenturerne og fællesforetagenderne i 2015